ประกาศองค์การบริหารส่วนตำบลโป่งแดง เรื่อง ขอเชิญชวนเข้าเสนอราคาที่ดินตามโครงการจัดซื้อที่ดินสำหรับเป็นที่ทิ้งขยะมูลฝอยและสิ่งปฏิกูล ------------------------------ ด้วยองค์การบริหารส่วนตำบลโป่งแดง ความประสงค์จะจัดซื้อที่ดินโดยวิธีพิเศษ สำหรับเป็นที่ทิ้งขยะมูลฝอยและสิ่งปฏิกูล ราคากลางตามที่องค์การบริหารส่วนตำบลโป่งแดงกำหนด วงเงินจัดซื้อไม่เกิน ๓๑๕,๐๐๐.-บาท (-สามแสนหนึ่งหมื่นห้าพันบาทถ้วน-) ตามระเบียบกระทรวงมหาดไทยว่าด้วยการพัสดุของหน่วยการบริหารราการส่วนท้องถิ่น พ.ศ. ๒๕๓๕ และที่แก้ไขเพิ่มเติม (ฉบับที่ ๙) พ.ศ. ๒๕๕๓ ข้อ ๑๒ (๔),ข้อ ๑๗ (๕) และข้อ ๕๐ (๖) โดยมีคุณลักษณะที่ดินที่จะซื้อเบื้องต้น ดังนี้ ๑. มีพื้นที่ดินไม่น้อยกว่า ๖ ไร่ ๒. ที่ดินที่เสนอขายควรตั้งห่างจากแนวเขตโบราณสถาน ไม่น้อยกว่า 1 กิโลเมตร ตาม พรบ.โบราณสถานวัตถุ และพิพิธภัณฑ์สถานแห่งชาติ ๓. ที่ดินที่เสนอขายควรอยู่ห่างไกลจากชุมชนไม่น้อยกว่า ๒ กิโลเมตร ๕. ที่ดินที่เสนอขายควรอยู่ห่างบริเวณทางน้ำสำหรับอุปโภคบริโภคหรือพื้นที่ชุ่มน้ำเทียม แหล่งน้ำธรรมชาติ ไม่น้อยกว่า ๑ กิโลเมตร ๕. พื้นที่ที่เสนอขายควรมีพื้นที่หน้ากว้างไม่น้อยกว่า ๕๐ เมตร ๖. เอกสารในการแสดงกรรมสิทธิ์ในที่ดินของผู้เสนอขายต้องมีเอกสารสิทธิ์เป็นโฉนด หรือ หนังสือรับรองการทำประโยชน์ น.ส. ๓ ก. เท่านั้น ๗. ที่ดินที่เสนอขายต้องไม่อยู่ในบริเวณที่จะถูกเวนคืนโดยทางราชการ ๘. เจ้าของที่ดินจะต้องเป็นผู้เสนอขายโดยตรง หรือมอบอำนาจให้บุคคลที่บรรลุนิติภาวะ เป็นผู้รับมอบอำนาจในการเสนอขายก็ได้โดยให้เป็นไปตามกฎหมาย ๙. ในขณะที่ทำการโอนที่ดินที่เสนอขาย ต้องปลอดจากภาระผูกพันใด ๆ และผู้เสนอขาย ที่ดินจะต้องเป็นผู้ออกค่าใช้จ่ายต่าง ๆ เช่นภาษีเงินได้ ภาษีธุรกิจเฉพาะ อากรแสตมป์ ค่าธรรมเนียมการโอนในการ จดทะเบียนกรรมสิทธิ์ หรือสิทธิครองที่ดินเพียงฝ่ายเดียวและค่าใช้จ่ายในการรังวัดสอบเขตหรือแบ่งแยกโฉนด , รายจ่ายอื่นที่เกิดขึ้นภายหลังโอนทั้งสิ้น พร้อมทั้งสามารถจดทะเบียนโอนกรรมสิทธิ์ให้ได้ตามกำหนดที่องค์การบริหารส่วนตำบลโป่งแดงต้องการ ๑๐. ผู้เสนอขายจะต้องนำหนังสือประเมินราคาที่ดินที่เสนอขาย (ถ้ามี) ซึ่งออกโดยสำนักงาน ที่ดินจังหวัดนครราชสีมา สาขาอำเภอขามทะเลสอ มายื่นต่อคณะกรรมการจัดซื้อโดยวิธีพิเศษ ในวันยื่นซองจัดซื้อโดย วิธีพิเศษ ๑๑. องค์การบริหารส่วนตำบลโป่งแดงสงวนไว้ซึ่งสิทธิ์ที่จะเลือกที่ดิน โดยไม่จำเป็นต้องซื้อจากผู้เสนอขายที่ดินรายที่เสนอราคาต่ำสุดเสมอไป รวมทั้งจะพิจารณายกเลิกการเสนอราคาได้ตามที่คณะกรรมการเห็นสมควร โดยผู้เสนอราคาจะนำไปร้องเรียนหรือฟ้องร้องเรียกค่าเสียหายหรือค่าใช้จ่ายใด ๆ มิได้ทั้งสิ้น -2- ๑๒. ผู้เสนอขายต้องรังวัดสอบเขตที่ดินเพื่อยืนยันความถูกต้องชัดเจนก่อนขอเบิกจ่ายเงิน ผู้มีสิทธิเสนอราคาจะต้องเป็นผู้มีคุณสมบัติดังต่อไปนี้ ๑. ผู้เสนอราคาจะขายที่ดิน จะต้องเป็นบุคคลธรรมดา หรือนิติบุคคลที่เป็นเจ้าของกรรมสิทธิ์หรือ สิทธิ์ครอบครอง ในที่ดินโดยตรง หากที่ดินที่จะขายมีหลายแปลง ที่ดิน ดังกล่าวจะต้องมีเนื้อที่ติดต่อกัน หากที่ดินดังกล่าวมีผู้ถือกรรมสิทธิ์ร่วมจะต้องได้รับความยินยอมผู้ถือกรรมสิทธิ์ร่วม ด้วย โดยมีเอกสารหลักฐานประกอบ ดังนี้ ๑.๑ สำเนาเอกสารสิทธิ์การครอบครองในที่ดินที่จะขาย ๑.๒ แผนที่หรือแผนผังแสดงตำแหน่งที่ตั้งของที่ดินนั้น ๑.๓ รายชื่อของเจ้าของที่ดินที่ข้างเคียงที่จะขาย สามารถติดต่อได้ ๑.๔ สำเนาบัตรประจาตัวประชาชน และสำเนาทะเบียนบ้านของเจ้าของที่ดินที่จะขาย พร้อมรับรองสำเนาถูกต้อง ๑.๕ เอกสารที่ดินฉบับจริง พร้อมสำเนาเอกสารที่ดิน และ หนังสือประเมินราคากลาง จากสำนักงานที่ดิน (ถ้ามี) ๒. ผู้เสนอขายที่ดินจะต้องเป็นเจ้าของกรรมสิทธิ์ที่ดินก่อนวันที่องค์การบริหารส่วนประกาศจัดซื้อใน ครั้งนี้ ๓. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศให้เสนอ ราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ๔. ผู้เสนอราคาต้องไม่เป็นผู้ได้รับเอกสารสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทยเว้น แต่รัฐบาลของผู้เสนอราคา ได้มีคำสั่งให้สละสิทธิ์และความคุ้มกันเช่นว่านั้น ผู้มีความประสงค์ที่จะเข้าเสนอขายที่ดินให้กับองค์การบริหารส่วนตำบลโป่งแดง ผู้ที่มีความประสงค์จะเสนอขายที่ดินให้กับองค์การบริหารส่วนตำบลโป่งแดง ติดต่อขอรับใบเสนอราคาและเอกสารได้ที่ คณะกรรมการจัดซื้อที่ดินโดยวิธีพิเศษ องค์การบริหารส่วนตำบลโป่งแดง โทร.๐๔๔-๓๓๓๔๕๕ ระหว่างวันที่ ๑๗ กันยายน ๒๕๕๕ ถึงวันที่ ๒๑ กันยายน ๒๕๕๕ ระหว่าง เวลา ๐๘.๓๐ – ๑๖.๓๐ น. ในวันและเวลาราชการ กำหนดยื่นซองเสนอราคาพร้อมเอกสารอื่น ๆ ต่อคณะกรรมการจัดซื้อโดยวิธีพิเศษ ในวันที่ ๒๔ กันยายน ๒๕๕๕ ระหว่างเวลา ๐๘.๓๐ น.- ๑๑.๐๐ น. และเปิดซองเสนอราคา ในเวลา ๑๓.๐๐ น. เป็นต้นไป ณ. สำนักงานองค์การบริหารส่วนตำบลโป่งแดง อำเภอขามทะเลสอ จังหวัดนครราชสีมา ประกาศ ณ วันที่ ๑๗ เดือน กันยายน พ.ศ. ๒๕๕๕ (นายสมจิต มุ่งซ่อนกลาง) นายกองค์การบริหารส่วนตำบลโป่งแดง